gu nl en en en en en en gu en en en en en en gu gu nl de en en en gu gu gu gu gu gu gu gu gu gu gu gu gu gu gu gu gu gu en en en en en en en en en nl da en en gu gu gu gu en en en en en en en en en gu en
Vertical Flow | વિચિત્ર અનુકરણ
daily life, dwarf life, human, Hunger
આપણા અહિયાં શ્રાવણ માસ નો ખુબ મહિમા છે. આખો શ્રાવણ મહિનો એટલે ઉપવાસનો મહિનો. મોટા ભાગના લોકો સોમવારનો ઉપવાસ શંકર ભગવાન માટે, મંગળવારનો ઉપવાસ માતા પાર્વતી માટે કરતા હોય છે. (બાકીના મને કોઈ ખ્યાલમાં નથી) શ્રાવણમાં જન્માષ્ટમી (પૂનમ પછીના આઠમેં), રક્ષાબંધન (પૂનમે) અને નાગપંચમી (અમાસ પછીના પાંચમે) જેવા ધાર્મિક તહેવાર પણ હોય છે.
પણ વાત છે ભાદરવાની. ભાદરવો મહિનો એટલે શ્રાવણ પછીનો અને હિંદુ કેલેન્ડરનો છઠ્ઠો મહિનો. લગભગ ઓગસ્ટ સપ્ટેમ્બર મહિનામાં આવે છે. ચોમાસું બેઠેલું હોય એટલે ઠેર ઠેર હરિયાળી ઉગી નીકળી હોય. વાતાવરણમાં ઠંડક પ્રસરેલી હોય. દેડકા ડ્રાઉ ડ્રાઉ કરતા હોય. રાતે જીવડાઓનો અવાજ વિશેષ આવતો હોય. ખાબોચિયામાં પાણી ભરેલ હોય. ભરાયેલા પાણીમાં મચ્છરોનો ઉપદ્રવ થયેલો હોય. પણ આની સાથે જ ભાદરવાનો કાળ એટલે કુતરા-કુતરીઓનો પ્રણયકાળ.
આ વાત કોઈનાથી છુપી નથી પણ મુદ્દો કઇક બીજો છે. એ સમાગમથી કુતરીને ગર્ભ રહે ને ૫૮ થી ૬૫ દિવસે તેના બચ્ચાને જન્મ આપે છે. એની સાથે જ ઓછામાં ઓછા પાંચ થી સાત જેટલા બચ્ચાઓ આ કુદરતમાં પ્રવેશે છે.
હું નાનો હતો ત્યારે અને આજ દિન સુધી મેં લોકોને કહેતા સાંભળ્યા છે કે, “ જો આ ધૂળેટી સુધી જીવી ગયા તો આ જીવશે બાકી તો……”
તો આવા જ કિસ્સાની વાત છે. ભાદરવા પછી બે સવા બે મહીને અમારા ત્યાં એક કુતરીએ છ બચ્ચાઓને જન્મ આપ્યો. એકદમ લાલ રંગના નાજુક અને મુલાયમ ત્વચાવાળા, જેમની આંખો હજી ખુલવાની કોશિશ કરી રહી હોય તેવા તે બચ્ચાઓ હતા. નવા જન્મેલા બચ્ચાઓની કાળજી લેવા માટે અમારા ત્યાંના એટલે કે અમારા પડોસીઓએ એક વિસામો બનાવ્યો. જ્યાં કુતરીને અને તેના બચ્ચા માટે સહેજ જગ્યા હતી. સવાર સાંજ બન્ને ટાઈમ કોઈના કોઈ દૂધ તો પીવડાવે જ અને ક્યારેક ક્યારેક કુતરી માટે Parle-Gની મેજબાની પણ હોય.
આવી જ રીતે ત્રણ ચાર અઠવાડિયા વીતી ગયા. બચ્ચા હવે ચાલતા થઈ ગયા હતા. નિયમિત રીતે મળતા દૂધ અને બિસ્કીટ કે પછી રોટલી જેવું હવે ધીમે ધીમે બંધ થઈ રહ્યું હતું. તેમ છતાં છએ છ બચ્ચા તંદુરસ્ત હતા.
પણ બચ્ચાની માં સુકાયેલી હાલતમાં, તેના બચ્ચાઓની બીજા કુતરાઓથી રક્ષા માટે, પોતાનું ભરણપોષણ કરવા માટે દોડ દોડ કરતી અને બાકી ના સમયે પડી રહેતી. એની પાંસળીઓ ત્વચાની બહાર નીકળી જશે એટલી હદે તે સુકાઈ ગઈ હતી. વખત ગયે બચ્ચાઓની હાલત પણ બગડવા લાગી.
આ કઈ ભાગ્યે જ બનતી હોય એવી ઘટના નથી. આ તો દર વર્ષે દરેક જગ્યાએ બનતી જ હોય છે. આમ તો બચ્ચા ગાડી નીચે ચકદાયીને જ  મરી જતા હોય છે. પણ અહિયાં થોડીક અવરજવર ઓછી હોવાથી તેનો ભય નહોતો. પણ ભય હતો પોષણનો. …..
અઠવાડિયા પહેલા જ કશુક અજુગતું બન્યું હતું અને એ છ બચ્ચામાંથી એક કાળનો કોળીયો બન્યો હતો. ધીમે ધીમે કાગડાઓના ટોળાએ તેને ઘેરીને તેની મેજબાની માણી હશે. પરંતુ આખે આખું શરીર નહોતું ખવાયુ. અમુક ભાગ ખવાઈ ગયો હતો.
પરંતુ આજે કઇક વિચિત્ર જ મેં જોયું. કદાચ બધા માટે એ વિચિત્ર ન હોય શકે પણ અજુગતું તો હશે જ.
કોલેજ થી ઘરે આવતો હતો. ઘરના દરવાજાની દસ એક મીટર દુર હોઈશ અને ત્યાં જ મેં આ દ્રશ્ય જોયું.
મરી ગયેલું કુતરાનું ગલુડિયું અને તેનો જ ભાઈ, જે બંને તેમની મા ના કોકમાં સાથે હશે. તે તેને ખાઈ રહ્યો હતો.
બધું જ માની રહ્યો છું અને મનાવી રહ્યો છું મારા મનને કે ,
“કુતરાને ક્યાંથી સમજ હોય!!?
જયારે ભૂખ જ જીવવાના આડે ઉભી હોય તો કોઈને પણ ખવાય!!?
પ્રાણી સહજ વૃતિ હશે એ ગલુડિયાની !!?”
આ કુદરતની વિચિત્રતા નિહાળીને હું અવાચક ઉભો હતો. પણ આખરે મેં મારા મનને મનાવી જ લીધું કે જયારે મનુષ્ય, હું, અમે પોતે પોતાના ઇન્દ્રિયતૃપ્તિ માટે માંસનું સેવન કરતા હોઈએ તો આ નાનકડા ગલુડીયાએ તો માત્ર આપણું વિચિત્ર અનુકરણ જ કર્યું કહેવાય ને???!!
previous article next article
Pankaj January 24, 2017 Reply
“Lucy” … Surviving is in all leaving being’s DNA
Ujjvalsinh Bihola January 26, 2017 Reply
It’s upto your thinking brothet 🙂
but we can’t talk about peace when we have
piece of dead animal in our hand or plate.
Leave a Reply Cancel reply
I am what I am.
અરે મર્દ …. કલ્પના તો કરી જો !
સમય, સંજોગો અને અસ્થિરતા
Copyright © 2014 Prolog. Designed by Themeum